ΕΛΛΗΝΙΚΗ ΔΗΜΟΚΡΑΤΙΑ

ΤΟΕΒ ΜΠΟΪΔΑ-ΜΑΥΡΗΣ

ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ

Αριθμός 1 έτους 2022

πράξης συνεδρίασης του Διοικητικού

Συμβουλίου του ΤΟΕΒ Μπόϊδα-Μαυρής.

 Στο Θεσπρωτικό σήμερα την 16η Φεβρουαρίου 2022, ημέρα Τετάρτη, ώρα 11.00΄ π.μ. και στο γραφείο του Οργανισμού μας, συνήλθαν σε συ­νεδρίαση τα μέλη του Διοικητικού Συμβουλίου του ΤΟΕΒ Μπόϊδα-Μαυρής, ύστερα από την υπ’ αριθμ. 10/09-02-2022 πρόσκληση του προέδρου του ΤΟΕΒ για να συζητήσουν και αποφασίζουν για τα εξής θέματα:

1ο) Έγκριση δαπανών μήνα Δεκεμβρίου 2022.

**2ο) Εξέταση αίτησης αποχώρησης από τον Οργανισμό μας του μονίμου γραμματέα λόγω συνταξιοδότησής του και απόφαση πρόσληψης λογιστή του Οργανισμού μας.**

3ο) Έγκριση Ισολογισμού-Απολογισμού οικονομικού έτους 2021.

4ο) Σύνταξη Προϋπολογισμού οικονομικού έτους 2022.

5ο) Σύγκληση της ετήσιας τακτικής Γενικής Συνέλευσης του Οργανισμού μας.

6ο) Ενημέρωση για την λειτουργία του Οργανισμού μας το τρέχον έτος 2022.

7ο) Αποκατάσταση στο πλακοσκεπές τμήμα του τσιμενταύλακα, μετά την έξοδό του από την θέση «Κομμένο».

8ο) Αποδοχή, δωρεάν, Ε.Ι.Χ. αυτοκινήτου από την Παπαδοπούλου Ασπασία προς τον Οργανισμό μας.

9ο) Συζήτηση στο πλαίσιο της δημόσιας διαβούλευσης για τον φάκελο της Μελέτης Περιβαλλοντικών Επιπτώσεων του έργου: «Φ/Β Σταθμός, ισχύος 70 ΜW, στην θέση «Βόϊδι» και των συνοδών έργων, Τ.Κ. Κρανέας και Θεσπρωτικού του Δήμου Ζηρού, Π.Ε. Πρέβεζας, Περιφέρειας Ηπείρου».

10ο) Εξέταση αιτήσεων-ενστάσεων.

11ο) Διάφορα.

Παρόντα μέλη στην σημερινή συνεδρίαση είναι:

 α) Βάσσιος Παναγιώτης του Κων/νου, πρόεδρος.

 β) Δήμος Χρήστος του Δημητρίου, αντιπρόεδρος.

 γ) Κωνσταντής Γεώργιος του Χρήστου, γραμματέας.

 δ) Τσολάκος Παναγιώτης του Θωμά, ταμίας.

 ε) Ρέντζιος Κων/νος του Δημητρίου, μέλος.

 στ) Μπόμπορης Χρήστος του Παναγιώτη, μέλος.

Η συνεδρίαση βρίσκεται σε απαρτία και ο πρόεδρος κηρύσσει την έναρξή της.

Για το πρώτο θέμα: …………………………...

**Για το δεύτερο θέμα:**

Ο πρόεδρος διαβάζει την υπ’ αριθμ. 3/12-1-2022 αίτηση κ. Δράκου Χαράλαμπου του Θεοφίλου, κατοίκου Θεσπρωτικού, μονίμου γραμματέα του Οργανισμού μας. Στην παραπάνω αίτησή του ο γραμματέας του Οργανισμού μας ενημερώνει τα μέλη του Διοικητικού Συμβουλίου του ΤΟΕΒ ότι εντός του 2022, ειδικότερα τον Αύγουστο 2022, θα συνταξιοδοτηθεί εφόσον συμπληρώνονται οι προϋποθέσεις γι’ αυτό.

Ο πρόεδρος αναφέρει ότι ο παραπάνω γραμματέας προσλήφθηκε ως γραμματέας στον Οργανισμό μας με την υπ’ αριθμ. 3/21-2-1985 (θέμα 1ο) Πράξη συνεδρίασης του Διοικητικού Συμβουλίου και ύστερα από γραπτό διαγωνισμό, όπως προβλέπεται από τον Εσωτερικό Κανονισμό Λειτουργία και Κατάστασης Προσωπικού (ΕΚΛΚΠ) (βλ. Άρθρο 7, 8 και 10 του παραπάνω ΕΚΛΚΠ).

Στο Άρθρο 14, παράγρ. 1, του παραπάνω ΕΚΛΚΠ αναφέρεται ότι με την συμπλήρωση του 65ου έτους της ηλικίας του υπαλλήλου, λύνεται η υπαλληλική σχέση.

Στο ίδιο παραπάνω Άρθρο 14, παράγρ. 3, του ισχύοντος ΕΚΛΚΠ, αναφέρεται ότι οι αποχωρούντες υπάλληλοι παίρνουν αποζημίωση ανερχόμενη στο 40% της προβλεπόμενης από τον Νόμο 2112/1920, όπως έχει τροποποιηθεί και συμπληρωθεί.

Ο πρόεδρος ανέφερε ότι ο γραμματέας συμπληρώνει το 65ο έτος της ηλικίας του στις 01 Μαΐου 2022. Επειδή όμως είναι έμπειρος στην εργασία του και βοηθά τον Οργανισμό μας πάρα πολύ, προτείνω να παραμείνει μέχρις ότου προσληφθεί άλλος τακτικός υπάλληλος.

Στον παραπάνω γραμματέα έχουμε αναθέσει και καθήκοντα λογιστή σύμφωνα με το Άρθρο 22 του Εσωτερικού Κανονισμού Λειτουργίας και Κατάστασης Προσωπικού (ΕΚΛΚΠ), καθώς και καθήκοντα ταμία σύμφωνα με το Άρθρο 26, παράγρ. θ, του ισχύοντος Καταστατικού μας, χωρίς όμως να μπορεί να κάνει-ενεργεί πληρωμές από τους λογαριασμού του Οργανισμού μας.

Το Διοικητικό Συμβούλιο, αφού άκουσε τον πρόεδρο και μετά από διαλογική συζήτηση, Ομόφωνα αποφασίζει:

ι) Εγκρίνει την πρόσληψη ενός τακτικού υπαλλήλου με την ειδικότητα του λογιστή για να εργαστεί στο γραφείο του Οργανισμού μας. Η απόφαση αυτή για την πρόσληψη του λογιστή ελήφθη επειδή ο λογιστής μπορεί να κάνει και τις εργασίες του γραμματέα, ενώ ο γραμματέας δεν μπορεί να κάνει τις εργασίες του λογιστή.

ιι) Εγκρίνει να παραμείνει ο τακτικός γραμματέας του Οργανισμού μας στην υπηρεσία του μέχρι να προσληφθεί ο λογιστής τον οποίο ζητάμε. Ως τότε θα αμείβεται νόμιμα παρότι θα είναι συνταξιούχος, και μετά από συμφωνία με το Διοικητικό Συμβούλιο.

ιιι) Εγκρίνει να εγγραφεί στον Προϋπολογισμό έτους 2022 αυξημένη η πίστωση του αντίστοιχου Κωδικού (Κεφάλαιο: 1, Άρθρο:1, του Παθητικού), επειδή θα χρειαστεί να πληρώσουμε ένα σημαντικό μέρος για την εφάπαξ παροχή-αποζημίωση, όπως προβλέπεται από τον νόμο, λόγω της συνταξιοδότησής του.

ιv) Η παρούσα απόφαση του Διοικητικού Συμβουλίου να υποβληθεί για έγκριση και στην νέα-προσεχή Γενική Συνέλευση του Οργανισμού μας. Μετά την έγκρισή της και από την γενική Συνέλευση, να υποβληθεί στην αρμόδια Περιφερειακή Διεύθυνση Εγγείων Βελτιώσεων, όπως προβλέπεται από το Άρθρο 10 του Εσωτερικού Κανονισμού Λειτουργίας και Κατάστασης Προσωπικού (ΕΚΛΚΠ), προκειμένου να δρομολογηθεί και να προχωρήσει η διαδικασία πρόσληψης αντικαταστάτη του, ως τακτικό προσωπικό, επειδή ο Οργανισμός μας έχει αντικείμενο εργασίας σε ετήσια βάση στον τομέα Διοικητικού/Λογιστικού.

v) Στο διάστημα, λίγο πριν σταματήσει την εργασία του στον Οργανισμό μας, ο παραπάνω τακτικός γραμματέα κ. Δράκος Χαράλαμπος του Θεοφίλου, θα συζητηθεί και πάλι το θέμα για να κλείσουμε οριστικά και το θέμα της εφάπαξ πληρωμής-αποζημίωσής του.

vι) Ο παραπάνω γραμματέας υπήρξε άριστος στα καθήκοντά του, τόσο σαν γραμματέας, όσο και σαν λογιστής του Οργανισμού μας, καθόλη την διάρκεια της εργασίας του, από της πρόσληψής του μέχρι σήμερα.

Για το τρίτο θέμα: …………………………….

Για το τέταρτο θέμα: …………………………

Για το τέταρτο θέμα: …………………………

Για το τέταρτο θέμα: …………………………

Για το τέταρτο θέμα: …………………………

Για το τέταρτο θέμα: …………………………

Για το τέταρτο θέμα: …………………………

Μετά τα παραπάνω και αφού δεν υπάρχει άλλο θέμα για συζήτηση, λύνεται που υπογράφεται ως εξής:

|  |  |  |
| --- | --- | --- |
|  Ο πρόεδρος |   |  Τα Μέλη: |
| Παναγιώτης Βάσσιος  |  | 1. Δήμος Χρήστος |
|  |  | 2. Τσολάκος Παναγιώτης |
|  |  | 3. Κωνσταντής Γεώργιος |
|  |  | 4. Ρέντζιος Κων/νος5. Μπόμπορης Χρήστος |

 Ακριβές Αντίγραφον

Ο πρόεδρος του ΤΟΕΒ

 Παναγιώτης Βάσσιος